Document ID: /roh_data/filtered/swiss_laws_in_ROHinterleaved.jsonl.gz/16021

This text was translated from EN into Rumantsch Grischun.

The following shall be shown separately in the remuneration report:1. the remuneration that the company has paid directly or indirectly on conditions other than the customary market conditions to persons closely associated with current or former members of the board of directors, the executive board or the board of advisors;2. the loans and credit facilities granted on conditions other than the customary market conditions to persons closely associated with current or former members of the board of directors, the executive board or the board of advisors which are still outstanding. The names of the close associates need not be provided. The rules on information on the remuneration of, and loans and credit facilities granted to members of the board of directors, the executive board and the board of advisors otherwise apply.

En il rapport d’indemnisaziun stoi vegnir inditgà separadamain:1. las indemnisaziuns betg usitadas sin il martgà, che la societad ha pajà directamain u indirectamain a persunas che han ina stretga relaziun cun commembers actuals u anteriurs dal cussegl d’administraziun, da la direcziun u dal cussegl consultativ;2. ils emprests ed ils credits betg anc restituids, ch’eran vegnids concedids sut cundiziuns betg usitadas sin il martgà a persunas che han ina stretga relaziun cun commembers actuals u anteriurs dal cussegl d’administraziun, da la direcziun u dal cussegl consultativ. Ils nums da las persunas cun ina stretga relaziun na ston betg vegnir inditgads. Dal rest vegnan applitgadas las prescripziuns concernent las indicaziuns davart las indemnisaziuns, davart ils emprests e davart ils credits che vegnan pajads a commembers dal cussegl d’administraziun, da la direcziun e dal cussegl consultativ.